Славко Загорянски

Славко Загорянски (*15. децембер 1947–7. май 2018), композитор, и инструменталиста-музичар.

 Биоґрафия 
Славко Загорянски ше народзел 15. децембра 1947. року у Бачинцох у селянскей фамелиї (оцец Силво и мац Олґа, народзена Кулич зоз Шиду). Славко мал ище двох братох и три шестри. Шейсц класи основней школи закончел у Бачинцох (од того штири класи на руским язику), а 7. и 8. класу у Кукуєвцох. После того закончел штредню тарґовецку школу и здобул званє тарґовца. Полни 40 роки робел як тарґовец по цалей шидскей општини, прейґ Бачинцох, Бикич Долу, Соту, та по сам город Шид.

Славко Загорянски бул оженєти зоз Анку родз. Чанї зоз Шиду и мали штверо дзеци: дзивки Таню, Наташу, Тамару и сина Даниєла.

Музику полюбел од малючка слухаюци оца як грає. Вон грал на тамбури приму и часто наступал на свадзбох. Славко окреме любел руску писню. На 17 роки ше научел грац на гармоники и на ґитари. Бул член хору Здруженя пензионерох у Шидзе, дзе наступал и як солист и як инструменталист. Попри тим, Славко Загорянски бул и активни член КПД Дюра Киш у Шидзе. 

Першу композицию на власни текст (Чекал сом милу) на Червену ружу послал 1972. року. По 2007. рок, кед на Пупчу виведзена остатня спомедзи його композицийох, найвецей компоновал на тексти шидского наставнїка Василя Мудрого (9).

До пензиї пошол  2. новембра 2006. року. 

Славко Загорянски умар 7. мая 2018. року у Шидзе дзе є и поховани. 

 КОМПОЗИЦИЇ 
+ У забавним духуРокНаслов композициїАвтор текста1985.Нє бануй, шерцоСлавко Загорянски У народним духуРокНаслов композициїАвтор текста1972.Чекал сом милуСлавко Загорянски1995.ПривитВасиль Мудри1995.Любов мацеринаВасиль Мудри1997.Вино и ґитараСлавко Загорянски1998.Писньо мояМелания Павлович Червене пупчеРокНаслов композициїАвтор текста1987.Родичи и школаВасиль Мудри1996.Привит ластовичкомВасиль Мудри2006.ТайнаКсения Палатинус2007.ЛастовкиКсения Палатинус Ружова заградкаРокНаслов композициїАвтор текста1992.РозчарованєВасиль Мудри1993.Заграйце миВасиль Мудри1994.РуснакВасиль Мудри1995.Свадзебна писняВасиль Мудри1997.Препадли надїїВасиль Мудри2004.Моя заградкаСлавко Загорянски
 Литература 

 Руски християнски календар 2019. рок, бок 227

 Вонкашнї вязи 
 Славко Загорянски, список композицийох, Червена ружа 1962-2011, Завод за културу войводянских Руснацох и Дом култури Руски Керестур, Нови Сад, 2014, б. 49
 Шидски творителє - браца Загорянски
 У Шидзе умар Славко Загорянски, Рутенпрес, 7. май 2018.

Катеґория:Руснаци у Сербиї
Катеґория:Бачинчанє
Катеґория:Композиторе
Катеґория:Музичаре
Катеґория:15. децембер
Катеґория:Народзени 1947
Катеґория:7. май
Катеґория:Умарли 2018